
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. november 21-én tartandó munkaterv szerinti ülésére

2. napirendhez

Tárgy: Csicsergő Napköziotthonos Óvoda Szervezeti és Működési Szabályzatának módosítása
Tisztelt Képviselő-testület!

A nemzeti köznevelésről szóló 2011. évi CXC. törvény 25. § (1) bekezdése szerint a köznevelési intézmény működésére, belső és külső kapcsolataira vonatkozó rendelkezéseket a szervezeti és működési szabályzat (a továbbiakban: SZMSZ) határozza meg.
A (4) bekezdés szerint a köznevelési intézmény SZMSZ-ét, a nevelési-oktatási intézmény házirendjét nevelési-oktatási intézményben a nevelőtestület, más köznevelési intézményben a szakalkalmazotti értekezlet az óvodaszék, iskolaszék, kollégiumi szék, továbbá az iskolai vagy a kollégiumi diákönkormányzat véleményének kikérésével fogadja el. Az SZMSZ és a házirend azon rendelkezéseinek érvénybelépéséhez, amelyekből a fenntartóra, a működtetőre többletkötelezettség hárul, a fenntartó, a működtető egyetértése szükséges. 
A Csicsergő Napköziotthonos Óvoda vezetője benyújtotta az intézmény 2013. december 1-jétől hatályba léptetni tervezett SZMSZ-ét, mely – fenntartói többletkötelezettségként – tartalmazza 0,5 státuszban gyógypedagógus alkalmazását, valamint a 12. csoport beindítását.

Kérem a Képviselő-testület szíves egyetértését az SZMSZ vonatkozó pontjainak hatálybalépéséhez. 
…/2013. (XI. 21.) ÖKT határozati javaslat

Sülysáp Nagyközségi Önkormányzatának Képviselő-testülete a nemzeti köznevelésről szóló 2011. évi CXC. törvény 25. § (4) bekezdése szerinti felhatalmazással és feladatkörében eljárva kinyilvánítja, hogy a Csicsergő Napköziotthonos Óvoda Szervezeti és Működési Szabályzatának 2013. december 1-jével hatályba lépő módosított rendelkezéseivel egyetért.
Határidő: azonnal
Felelős: intézményvezető
Sülysáp, 2013. november 14.

Horinka László s.k.

